**AKCIONARSKO DRUŠTVO**

**AERODROM ''NIKOLA TESLA''**

**11271 Surčin**

**Objavljuje**

# POZIV PONUĐAČIMA DA DAJU

ponude u postupku javne nabavke male vrednosti br. 57/10 po programu poslovanja za 2010. godinu i to za nabavku dobara:

**„PC RAČUNARI ZA POTREBE OSNOVNIH I SREDNJIH ŠKOLA NA TERITORIJI REPUBLIKE SRBIJE (donacija)“**

Pravo učešća u postupku javne nabavke ima ponuđač koji ispunjava uslove propisane odredbama člana 44. Zakona o javnim nabavkama ( obrazac 4.).

Ponuđač dokazuje ispunjenosti uslova iz člana 44. Zakona o javnim nabavkama popunjenom pisanom izjavom iz obrasca 5. konkursne dokumentacije. U slučaju da ponuđač ne ispunjava uslove za učestvovanje u postupku javne nabavke, njegova ponuda odbiće se kao neispravna.

Ponude sa varijantama nisu dozvoljene.

Naručilac će odbiti ponude koje nisu u skladu sa Zakonom o javnim nabavkama, ovim pozivom i konkursnom dokumentacijom.

Naručilac će izvršiti izbor najpovoljnije ponude primenom kriterijuma **najniže ponuđene cene** u skladu sa članom 52. Zakona o javnim nabavkama ("Službeni glasnik" Republike Srbije broj 116/08) i članom 8. Pravilnika o postupku javnih nabavki male vrednosti („Službeni glasnik" Republike Srbije broj 50/09)

Svako zainteresovano lice može podići konkursnu dokumentaciju uz dostavljanje sledećih podataka i to:

Dokaz o uplati na ime troškova umnožavanja i dostavljanja konkursne dokumentacije u iznosu od 300,00 din. (plus PDV),na žiro račun Naručioca broj: 125-1721427-98 Piraeus banka, svrha uplate: konkursna dokumetacija **„PC RAČUNARI ZA POTREBE OSNOVNIH I SREDNJIH ŠKOLA NA TERITORIJI REPUBLIKE SRBIJE (donacija)“**

* Izvod iz Agencije za privredne registre;
* Ovlašćenjezapreuzimanje konkursne dokumentacije.

AD Aerodrom "Nikola Tesla" će po dobijanju potrebnih podataka ispostaviti račun za uplaćeni iznos iz javnog poziva za prikupljanje ponuda i dostaviti ga poštom ponuđačima.

Konkursna dokumentacija može se podići u prostorijama Sektora za javne nabavke u AD Aerodrom ''NIKOLA TESLA'' svakog radnog dana u vremenu od 09 do 15 časova odnosno, na pismeni zahtev ponuđača, dokumentacija će se poslati faksom.

Ponuda mora da sadrži:

1. Pravilno popunjen, overen pečatom i potpisan obrazac ponude.
2. Overenu pisanu izjavu o ispunjenosti uslova utvrđenih konkursnom dokumentacijom.
3. Pravilno popunjen, overen pečatom i potpisan model ugovora.
4. Pravilno popunjen, overen pečatom i potpisan obrazac specifikacije.
5. Spisak ovlašćenih servisera za ponuđene PC računare.

**Ponudu sa pripadajućom dokumentacijom podneti u zatvorenoj koverti na adresu:**

**AD AERODROM "NIKOLA TESLA" BEOGRAD**

**11271 SURČIN**

**soba ARHIVA ''ANT''-a**

**-Komisija za javnu nabavku –**

**„PC RAČUNARI ZA POTREBE OSNOVNIH I SREDNJIH ŠKOLA NA TERITORIJI REPUBLIKE SRBIJE (donacija)“ BR. 57/10**

***-NE OTVARATI-***

Na poleđini koverte obavezno čitko upisati naziv i adresu ponuđača i navesti partije za koje učestvuje.

**Ponudu podneti najkasnije do 23.08.2010. godine do 12,00 časova.**

Neblagovremene ponude će se, po okončanju postupka otvaranja ponuda, vratiti neotvorene ponuđaču, sa naznakom da su podnete neblagovremeno.

Javno otvaranje ponuda, uz prisustvo ovlašćenih predstavnika ponuđača, biće sprovedeno poslednjeg dana roka za podnošenje ponuda u Sali za sastanke u Sektoru pravnih poslova i javnih nabavki (pored arhive preduzeća) u 12:30 časova.

Pravo učešća na otvaranju ponuda imaju samo ovlašćeni predstavnici ponuđača, što će dokazati predajom potpisanog i overenog ovlašćenja, isključivo u originalu. Faksovi ili fotokopije se neće uvažiti.

Ponude sa varijantama nisu dozvoljene.

Ponuđač dokazuje ispunjenosti uslova iz člana 44. Zakona o javnim nabavkama na način koji je opisan u obrascu 4. konkursne dokumentacije. U slučaju da u ponuđač ne ispunjava uslove za učestvovanje u postupku javne nabavke njegova ponuda smatraće se neispravnom.

Osoba za kontakt u vezi sa ovim javnim pozivom, a do preuzimanja konkursne dokumentacije je Mirjana Ivanović  **tel. 011-209-4757.**

Naručilac će odbiti ponude koje nisu u skladu sa Zakonom o javnim nabavkama, ovim pozivom i konkursnom dokumentacijom.

Naručilac će izvršiti izbor najpovoljnije ponude primenom kriterijuma **najniže ponuđene cene** u skladu sa članom 52. Zakona o javnim nabavkama.

Okvirni rok za donošenje odluke u ovom postupku javne nabavke je 30 dana od dana javnog otvaranja ponuda. Naručilac će u roku od tri dana od dana donošenja odluke o izboru napovoljnije ponude odluku dostaviti svim ponuđačima.